JWD สักขีพยาน “SCGL-รอยัล คาร์โก” ร่วมทุนตั้ง “เอสซีจี โลจิสติกส์ ฟิลิปปินส์”
ผู้บริหาร JWD เป็นสักขีพยานในพิธีลงนามร่วมทุนระหว่าง SCGL-Royal Cargo ฟิลิปินส์ ตั้ง “เอสซีจี โลจิสติกส์ ฟิลิปปินส์” ยกระดับบริการและขยายธุรกิจโลจิสติกส์ในฟิลิปปินส์
ผู้บริหาร JWD เป็นสักขีพยานในพิธีลงนามร่วมทุนระหว่าง SCGL-Royal Cargo ฟิลิปินส์ ตั้ง “เอสซีจี โลจิสติกส์ ฟิลิปปินส์” ยกระดับบริการและขยายธุรกิจโลจิสติกส์ในฟิลิปปินส์
10 ก.พ. 2566

นายชวนินทร์ บัณฑิตกฤษดา ประธานกรรมการบริหารและประธานเจ้าหน้าที่บริหาร บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD ร่วมเป็นสักขีพยานในพิธีลงนามสัญญาร่วมทุน ระหว่าง บริษัท เอสซีจี โลจิสติกส์ แมเนจเม้นท์ จำกัด ผู้นำด้านโลจิสติกส์ของไทย และ บริษัท รอยัล คาร์โก จำกัด ผู้ให้บริการโลจิสติกส์ครบวงจรจากฟิลิปินส์ โดยมี นายนิธิ ภัทรโชค กรรมการผู้จัดการใหญ่ ธุรกิจซีเมนต์และผลิตภัณฑ์ก่อสร้าง เอสซีจี และ นายบรรณ เกษมทรัพย์ กรรมการผู้จัดการ บริษัท เอสซีจี โลจิสติกส์ แมเนจเม้นท์ จำกัด พร้อมด้วย Mr. Michael Kurt Raeuber, Chairman and Group CEO, Royal Cargo Inc และ Mr. Andrew Kurt Raeuber, President of Royal Cargo Inc
โดยร่วมลงนามจัดตั้งบริษัทร่วมทุนภายใต้ชื่อ บริษัท เอสซีจี โลจิสติกส์ ฟิลิปปินส์ จำกัด เพื่อยกระดับการให้บริการและขยายธุรกิจโลจิสติกส์ในประเทศฟิลิปปินส์ ตลอดจนมุ่งเป็น 3PLs (Third party logistics service provider) ที่สามารถให้บริการโลจิสติกส์แบบ End-to-end solution อย่างครบวงจรเต็มรูปแบบ ซึ่งในช่วงแรกจะมุ่งให้บริการแก่กลุ่มสินค้าวัสดุก่อสร้าง กระดาษและบรรจุภัณฑ์ ก่อนจะขยายไปยังกลุ่มสินค้าอุปโภคบริโภค อาหารแช่เย็นแช่แช่งและสินค้ากลุ่มอื่นๆ ที่มีศักยภาพเติบโตที่ดีต่อไป